**Előterjesztés a Zám Tibor Művelődési Ház Közösségi Színtér és Könyvtár**

**2024. évi munkájának értékelésére**

A 20/2018 (VII.9.) EMMI rendelet besorolása alapján, a Művelődési Ház Közösségi Színtér szerint működik. Részben önálló. Pénzügyileg a fenntartó Ártánd Község Önkormányzatához tartozik.

Heti rendszeres foglalkozási formák az alábbiak:

* Őszikék nyugdíjas klub
* Ifjúsági klub
* Nia torna
* Jóga

Egyéb rendezvények:

* Kultúra napja
* Farsang
* Március 15
* Költészet napja
* Május 05. Kapunyitogató
* Trianoni megemlékezés
* Július 10. Zám nap
* Buszkirándulás Hortobágy
* Augusztus 20. Szent István napja
* Október 6. 13 Aradi Vértanú emlékezés
* Október 23. Nemzeti ünnep
* Adventi készülődés
* Karácsonyi ünnep

Működtek a rendszeres művelődési formák, de csak kis létszámú csoportokkal.

A Farsangi rendezvény egybekötöttük a költészet napjával. Melegh Vilmos verses összeállítását hallgattuk meg.

Március 15: Istentisztelet, ünnepi beszéd, ünnepi műsor, koszorúzások a Hősök emlékművénél a Kossuth táblánál. Felvonulás az óvodához és az óvoda falán lévő 1849-ben Hősi halott ártándiak emlékére emelt emléktáblát koszorúztuk meg. Az óvodás gyerekek műsorral emlékeztek meg a nemzeti ünnepről.

Kapunyitogató: A falu egész lakossága részt vett és meghallgatta Peter Srameket, majd a Desszert zenekar hangjai mellett korai vacsorát fogyasztottak. Vidám hangulatban fehér asztalnál telt az este. Jó példa volt a közösség fejlesztésére.

Trianoni megemlékezés: A délutáni órákban Istentisztelet után a kopjafánál koszorúzás történt.

Zám emléknap: Megemlékezéssel és koszorúzással emlékeztünk Névadónkról.

Augusztus 19: Ünnepi műsorral, a korona történetének kiállításával, valamint tűzijátékkal emlékeztünk meg az állam alapító Szent Istvánról.

Szeptember: Bábelőadást szerveztünk az ovisoknak, szüleiknek és nagyszüleiknek részvételével.


Advent: A készülődés alkalmával mézeskalácsot sütöttek az Őszike klub tagjai, mellyel megvendégeltük a karácsonyi ünnepre összegyűlt falu lakosságát.


Egész évben havonta megjelentettük az Ártándi Fabula című újságot. Segítettük a polgármesteri hivatal munkáját a különböző szórólapok elkészítésével.

A lakosságot szórólapokkal, újságban közre adott közleményekkel értesítettük.

A Művelődési Ház mindenkor a falu lakosságának rendelkezésére áll. Így az óvodai „nagy rendezvényeket” itt tartottuk meg (ballagás, évzáró, gyermeknap). Valamint a Református egyház rendezvényeinek is itt adtunk helyet.

Kérem a beszámolókat, a táblázattal együtt és a 2025. évi szolgáltatási tervet szíveskedjenek elfogadni.

****



**Ártánd, 2025. 01. 14. Benkő Sándorné**

Mb. művelődésszervező