**ELŐTERJESZTÉS A ZÁM TIBOR KÖNYVTÁR**

**2024. ÉVI MUNKÁJÁNAK ÉRTÉKELÉSÉHEZ**

**Települési nyilvános könyvtárak beszámolója**

**1.: Rövid összefoglaló:** A könyvtárban folyó munkák, feladatok egész évben teljesültek. A kis létszámú csoportok foglalkozását a könyvtárban tartottuk. A könyvtár hetente hétfőtől-péntekig 8-12 óráig tart nyitva. A csoportos foglalkozásokat kora délután, vagy a kora esti órákban végeztük. A húsvéti készülődést a hagyományos adventi koszorúkészítést, a karácsonyi díszek készítését a könyvtárban végeztük.

A DJP program 2023. évben megszűnt, azonban a vele kapcsolatos szolgáltatásokat továbbra is könyvtár látja el, Pl.: Scannelés, fénymásolás, szövegszerkesztés, online ügyintézés. Kérésre segítjük az elektromos úton való ügyintézést.

**2.: Stratégiai célok:** A könyvek, elektronikus katalógus készítése folyamatos. A kölcsönzők adatai is gépre kerültek. Lehetőségünk nyílt „a kutatásra” mely a falu történetének kiegészítését szolgálta. Megkezdődött az Ártánd történetéről szóló könyv kéziratának összeállítása. 4 fejezet készült el a múlt évben.

* Ártánd Története
* Épített emlékeink
* Kultúra
* Mezőgazdaság története

A következő fejezetek 2025-ös évben készülnek el.

Minden hónapban mese délelőttöt rendeztünk az óvodások részére.

A hagyományok szerint a nyáron közös programot tartottunk a tóparton az olvasótábor tagjaival és az ovisokkal együtt. Munkánkat a diákmunkások segítették.

Havonta egyszer irodalmi teadélutánt rendeztünk a szép korúak számára.

A költészet napja alkalmából meghallgattuk Meleg Vilmos színművész verses összeállítását az „irodalmi teadélutánok” keretében.

Megünnepeltük májusban a madarak és fák napját a hortobágyi kirándulással, melyen az óvodásokon kívül szülők és nagyszülők is részt vettek.

Készültünk a Trianoni emlékezésre és a Zám napra.

Lehetőséget adtunk a Hittan táborban lévő gyermekeknek és kísérőiknek a könyvtár látogatására. Melyen bemutattuk a könyvtár működését, néhány szóban megemlítettük a könyvtár történetét és ezzel kapcsolatos mini kiállítást mutattuk be, majd közös játékkal zártuk a látogatást.

Szeptember 30-án a Népmese Napját, bábozással, meséléssel, interaktív játékkal ünnepeltük a könyvtárban.

Október 6-án az óvodások részvételével megkoszorúztuk a 48-49-es Ártándi Hősök emléktábláját.

A nagy könyvhéten, október 4-8. a könyvtár történetéről előadás és mini kiállítás volt. Felolvasást tartottunk Zám Tibor műveiből.

A könyvtár műhelyként is működik, mert a településen bármilyen rendezvény vagy közérdekű esemény történik, azokról szórólapokkal, plakátokkal, újsággal értesítjük a lakosságot. A nemzeti ünnepekre, egyéb rendezvényekre az előkészületek, a dekorációs vagy a kiállítási anyag itt készül. A könyvtárban készül a havonta megjelenő Ártándi Fabula újság is. A települési Értéktár munkája folyamatos, az évenkénti üléseket megtartjuk és megbeszéljük a soron következő feladatokat. Az értéktárral kapcsolatos archív anyagot és feldolgozott irattári másolatokat a könyvtárban tároljuk.

**4.: Infrastruktúra:** A fizikai terek nem változtak

**4.b:** Az infrakommunikációs eszközpark nem változott


**Könyvtári állomány adatok** **2024. évben:**

Könyvtári állomány december 31-én 6600 kötet ezen belül:

* Gyarapodás 43 kötet
* Olvasó létszám: 68 fő

**Nyitva: hétfő – péntek: 8:00-12:00**

|  |  |
| --- | --- |
| Könyvtár használat | |
| Személyes használat/fő: | Kölcsönzött kötetek száma: |
| 14 éven aluli 889 fő | 608 db |
| 14 év feletti 1598 fő | 1004 db |
| E-mail, telefon, elektronikus katalógus használat: 563 alkalom | |
| Rendezvények száma: 27 alkalom, látogatók: 581 fő | |
| Könyvtárhasználók száma: 3149 fő | |

Kérem, a beszámolómat szíveskedjenek elfogadni.

Ártánd, 2025. 01. 14. Benkő Sándorné

Mb. műv.szerv. és könyvtáros